ԼՂՀ նորընտիր օմբուդսմեն Ռուբեն Մելիքյանն օրեր առաջ բաց նամակով դիմել էր «Եվրատեսիլ-2016» երգի մրցույթի կազմակերպիչներին՝ հայաստանյան մասնակից Իվետա Մուկուչյանի կողմից Արցախի դրոշի ծածանման առնչությամբ Եվրոպայի հեռարձակողների միության (ԵՀՏ/EBU) հայտարարության կապակցությամբ։ Մելիքյանը, հիմնավորելով, որ ղարաբաղյան հիմնահարցը ոչ թե տարածքային վեճ է Հայաստանի և Ադրբեջանի միջև, այլ արցախցիների ինքնորոշման իրավունքի և ձեռք բերած անկախության պաշտպանության համար մղվող գոյապայքար, նախ դրոշի ցուցադրման համար հայ մասնակցի նկատմամբ պատժամիջոցների կիրառման սպառնալիքը բնորոշել է որպես խոսքի ազատության իրավունքի և եվրոպական արժեքների ոտնահարում, ապա կազմակերպիչներին կոչ արել՝ «մնալ երգի մրցույթի ձևաչափի շրջանակում և չմտնել միջազգային քաղաքականության դաշտ»։